open-index/open-wikipedia-markdown huggingface dataset:
Kasper Borremans

**Kasper Borremans** (s. 21. elokuuta 2006 Hyvinkää) on suomalainen maantie- ja cyclocross-pyöräilijä . Hän on vuodesta 2025 lähtien kilpaillut Bahrain Victorious Development Teamissa ja hänellä on sopimus siirtymisestä Team Bahrain Victorious -tallin ykkösjoukkueeseen vuonna 2027.

Borremans saavutti e-pyöräilyn yleisen sarjan MM-pronssia vuonna 2024.

## Saavutuksia

### Maantiepyöräily
Lähteet: First Cycling, Pro Cycling Stats
;2023
:E3 Saxo Bank Classic, juniorit, kolmas
:Junioreiden aika-ajon Suomen-mestaruus
:Tour de DMZ, mäkikirikilpailun ja 3. etapin voitto
:La Philippe Gilbert juniors, kokonaiskilpailussa kolmas, nuorten kilpailun voitto
;2024
:Rauhanajo, juniorit, mäkikirikilpailun voitto
:Junioreiden maantie- ja aika-ajon Suomen-mestaruus
:Aubel-Thimister-Stavelot, kokonaiskilpailussa toinen, 2b-etapin voitto
:La Philippe Gilbert juniors, kokonaiskilpailussa kolmas

### Cyclocross
Lähteet: First Cycling, Pro Cycling Stats
;Kausi 2023–2024
:X²O Badkamers Trofee Koppenbergcross Melden (CJ), kolmas
:Junioreiden Suomen-mestaruus

## Lähteet
Maitrī

**Maitrī** (, ) tarkoittaa hyväntahtoisuutta, rakastavaisuutta, ystävällisyyttä, ystävyyttä, hyvää tahtoa ja aktiivista kiinnostusta muita kohtaan. Buddhalaisuudessa metta (rakastava ystävällisyys) ei ole vain tunne, vaan tietoisesti vaalittu mielentila, jossa huomio keskitetään muiden onnellisuuteen. 

Hyväntahtoisuuden kehittäminen (mettā bhāvanā) on suosittu buddhalaisen meditaation muoto.

Buddha opettaa suhtautumaan kaikkiin olentoihin samalla tavalla kuin äiti suhtautuu rakastavasti omaan lapseen ​​ja kasvattamaan rajatonta hyvää tahtoa koko kosmokselle. 

## Katso myös

* Karuṇā

## Lähteet

## Aiheesta muualla
* Karaniya Metta Sutta: The Buddha's Words on Loving-Kindness
Meemikolikko

**Meemikolikko** () on internetmeemiin perustuva kryptovaluutta.

Ensimmäinen meemikolikko oli Dogecoin. Sen lisäksi suosituimpia meemikolikkoja ovat olleet Shiba Inu ja Pepe. Meemikolikot nousivat suosioon 2020-luvun alussa. Näistä erityisesti menestyi Dogecoin Elon Muskin markkinoidessa sitä. Meemikolikot saattavat saada alkunsa vitseinä, jotka kuitenkin keräävät kiinnostuneita seuraajia. Yleensä ne nähdään pikemminkin viihteellisinä kuin käyttökelpoisina. Meemikolikko kuitenkin perustuu muiden kryptovaluuttojen tavoin lohkoketjuteknologiaan. Usein meemikolikkoon yhdistetään jotain animoitua hahmoa tai eläintä esittävä meemikuva. Kuka tahansa voi luoda lohkoketjualustalle nopeasti oman meemikolikkonsa. Näkyvyys sosiaalisessa mediassa voi luoda meemikolikolle arvoa, joka kuitenkin helposti romahtaa. Matala yksikköhinta ja korkea volatiliteetti ovatkin meemikolikoille tyypillisiä piirteitä.

Meemikolikosta saavat yleensä tuottoja hyvin pian hankkeeseen mukaan lähtevät sijoittajat, jotka usein ovat meemikolikon perustajia, näiden läheisiä tai muita aikaisessa vaiheessa uuteen meemikolikkoon huomionsa kiinnittäneitä. Sijoitetun rahan menettäminen on huomattavan todennäköistä. Tammikuussa 2025 Donald ja Melania Trump toivat markkinoille omat meemikolikkonsa. $TRUMP-meemikolikon arvo nousi kymmeniin miljardeihin dollareihin. Hieman aiemmin oman meemikolikkonsa oli lanseerannut nettipersoona Haliey Welch, jonka meemikolikon arvo nousi 20 minuutiksi lähes puoleen miljardiin dollariin.

Helmikuussa 2025 Keski-Afrikan tasavalta julkaisi virallisen meemikolikkonsa, $CAR, ensimmäisen kolikon, Sangon, epäonnistumisen jälkeen.

## Lähteet
B. Braun Melsungen

**B. Braun Melsungen AG** on saksalainen, yksi suurimmista yrityksistä ja maailmanlaajuisesti johtava terveydenhuoltoalan yritys. Se valmistaa anestesia- ja tehohoitoon lääkkeitä ja tavikkeita. Näiden lisäksi yritys valmistaa kirurgisia tarvikkeita, dialyysilaitteita ja -tarvikkeita sekä tuotteita avoterveydenhoidon käyttöön. Yrityksellä on tytäryhtiöitä 64 maassa. Yrityksen toiminta alkoi vuonna 1839, kun Julius Wilhelm Braun osti Saksan Melsungenissa sijaitsevan Rosen-apteekin.

## Lähteet
Palosaaren kirjasto

**Palosaaren kirjasto** on Vaasassa Palosaarella torin vieressä sijaitseva kirjastorakennus. Palosaaren kirjasto perustettiin vuonna 1901, mutta se sai oman kirjastorakennuksen vasta vuonna 1929. Kirjasto perustuu arkkitehti Carl Schoultzin piirrustuksiin. Kirjaston toimintaa on aiottu lopettaa vuosien varrella useaan kertaan. Vuonna 1942 kirjastosta suunniteltiin ammattillista oppilaitosta ja vuosina 1939, 2015, 2019 ja 2024 kirjastoa oltiin sulkemassa säästösyistä.

## Sulkeutumisen uhka
Huhtikuussa 2024 Vaasan kulttuuri- ja opetuslautakunta päätti Palosaaren kirjaston sulkemisesta osana suurempaa säästöohjelmaa. Lautakunnan päätöksessä määrättiin kirjaston lakkauttavan toimintansa syyskuun 2024 loppuun mennessä ja tilojen oltava tyhjänä vuoden loppuun mennessä. Vastaavia sulkemisehdotuksia Palosaaren kirjastolle oltiin valtuustossa käsitelty vuosina 2015 ja 2019. Päätös oli paljolti kritisoitu lähialueen asukkaiden keskuudessa. Kirjaston lakkauttamista vastaan kerättiin adressiin nimiä ja kirjaston edessä pidettiin 20 henkinen mielenosoitus.

Adressiin kirjaston sulkemista vastaa kerättiin lopulta 2800 nimeä, joka on hieman yli puolet Palosaaren sen hetkisestä väestöstä. Syyskuusa 2024, kun alkuperäisen päätöksen mukaan kirjaston toiminta piti lakkauttaa, kulttuuri- ja liikuntalautakunnan puheenjohtaja Ida Jousmäki esitti, ettei Palosaaren kirjastoa lakkautettaisi. Esityksessä ehtona oli että kaupunginvaltuuston pitäisi myöntää kirjastolle 137&nbsp;300 euron lisämääräraha. Lautakunta kannatti esitystä yksimielisesti. 11. marraskuuta 2024 kaupunginvaltuusto keskusteli kirjaston toiminnan jatkamisesta. ”Präntöön pormestari” Heimo Hokkanen kristillisdemokraateista teki lisämäärärahan myönnöstä esityksen, jota Kimmo Kyökkä perussuomalaisista kannatti. Esitys meni äänestykseen, jossa äänet jakautuivat 32–23 esityksen puolesta, ja kirjaston toimintaa jatkettiin.

## Lähteet
Oscar Onley

**Edgar Oscar Onley** (s. 3. lokakuuta 2002 Kelso, Scottish Borders, Skotlanti) on skotlantilainen maantiepyöräilijä, joka edustaa brittiläistä Ineos Grenadiers -organisaatiota. Vuodet 2021-2025 Onley edusti Team DSM / Team Picnic PostNL -organisaatiota, kilpaillen ensin kaksi vuotta tallin kehitysjoukkueessa ja vuodesta 2023 vuoteen 2025 asti tallin ykkösjoukkueessa.

## Saavutuksia

Lähteet: Pro Cycling Stats, First Cycling
;2022
:Giro della Valle d'Aosta, pistekilpailun ja 5. etapin voitto
:CRO Race, nuorten kilpailun voitto
;2023
:Volta ao Algarve, nuorten kilpailun voitto
:Espanjan ympäriajo, 1. etapin (joukkueaika-ajo) voitto
;2024
:Tour Down Under, kokonaiskilpailussa neljäs, 5. etapin voitto
:GP Miguel Indurain, kolmas
:Britannian ympäriajo, kokonaiskilpailussa toinen, nuorten kilpailun voitto
:Tour of Guangxi, kokonaiskilpailussa toinen
;2025
:Tour Down Under, kokonaiskilpailussa neljäs
:UAE Tour, kokonaiskilpailussa viides
:Sveitsin ympäriajo, kokonaiskilpailussa kolmas, 5. etapin voitto
:Ranskan ympäriajo, kokonaiskilpailussa neljäs, nuorten kilpailussa toinen, 7. etapilla kolmas

## Lähteet
Joulukalenteri: Kiltteyskriisi Korvatunturilla

**Joulukalenteri: Kiltteyskriisi Korvatunturilla** on suomalainen joulukalenteriohjelma, joka esitettiin Yle TV2 -kanavalla ja Yle Areenassa joulukuussa 2024. Sen on käsikirjoittanut Kimmo Virtanen ja ohjannut Olli Mononen. 

## Rooleissa

## Lähteet
Marianne Stokes

**Marianne Stokes** (s. **Maria Léopoldine Preindlsberger**, 1855 Graz – 1927) oli itävaltalais-brittiläinen taidemaalari. Hän oli yksi merkittävimmistä naismaalaareista impressionismin jälkeisellä aikakaudella ja tunnettiin erityisesti uskonnollisista maalauksistaan sekä temperatöistään.

## Elämä ja ura
Stokes opiskeli aluksi Grazin piirustusakatemiassa, josta hän sai apurahan Müncheniin siirtymistä varten vuonna 1874. Koska Münchenin taideakatemia ei tuolloin hyväksynyt naisopiskelijoita, hän opiskeli yksityisesti professori Wilhelm Lindenschmit nuoremman johdolla.

Vuonna 1880 Stokes muutti Pariisiin, jossa hän opiskeli Académie Trélat de Vignyssä ja myöhemmin Académie Colarossissa. Hän voitti hopeamitalin Colarossin "ilmeikkäät päät" -kilpailussa vuonna 1882. Pariisissa hän ystävystyi suomalaisen Helene Schjerfbeckin kanssa, jonka kanssa hän matkusti Bretagneen maalaamaan.

Pont-Avenissa Stokes tapasi tulevan aviomiehensä, brittiläisen maisemamaalarin Adrian Scott Stokesin vuonna 1883. He menivät naimisiin seuraavana vuonna ja asettuivat asumaan Lontooseen. Myöhemmin he muuttivat St Ivesin taiteilijayhteisöön Cornwalliin.

## Taide
Stokesin taiteellinen tyyli kehittyi läpi hänen uransa. Hänen varhaiset työnsä edustivat naturalismia, mutta myöhemmin hän siirtyi kohti symbolistisempaa ja prerafaeliittista tyyliä. 1890-luvun Italian-matkan jälkeen hän alkoi käyttää öljyvärien sijaan temperaa ja *gesso grossoa*, mikä merkitsi siirtymistä henkisempään ilmaisuun.

Hän maalasi erityisesti naisia ja lapsia, mutta hänen töihinsä sisältyi myös uskonnollisia aiheita. Tunnetuimpia teoksia ovat *Madonna ja lapsi* (n. 1907–1908) ja *Kuolema ja neito* (1908). Stokes voitti kultamitalin Chicagon maailmannäyttelyssä vuonna 1893.

Stokes ja hänen miehensä matkustivat laajasti Unkarissa vuosina 1905–1908 dokumentoiden maan kansanperinnettä ja -pukuja maalauksiin, jotka julkaistiin myöhemmin kirjana.

## Perintö
Stokesin töitä on esillä monissa merkittävissä museoissa, kuten Musée d'Orsayssa Pariisissa, National Portrait Galleryssä Lontoossa ja Walker Art Galleryssä Liverpoolissa. Hänen työtään voidaan pitää synteesinä aikakauden taidevirtauksista, yhdistäen naturalismin, impressionismin, koristeellisen taiteen ja symbolismin elementtejä.

## Teoksia

Tiedosto:Marianne Stokes Sweet Dreams.jpg|*Suloisia unia* (1875)
Tiedosto:Marianne Stokes - On the Way to the Fields.jpg|*Matkalla pelloille* (1883–87)
Tiedosto:Marianne Stokes - The Passing Train.jpg|*Ohikulkeva juna* (1890)
Tiedosto:Marianne Stokes - Angels Entertaining the Holy Child (1893).jpg|*Enkelit viihdyttävät Jeesus-lasta* (1893)
Tiedosto:Marianne Stokes - Candlemas Day.jpg|*Kynttilänpäivä* (n. 1901)
Tiedosto:Marianne Stokes05.jpg|*Aucassin ja Nicolette* (tuntematon vuosi)
Tiedosto:Hungary (1909) (14783572992).jpg|Slovakialaistyttö (1909)
Tiedosto:La Jeune Fille et la Mort-Marianne Stokes-IMG 8224.JPG|*Kuolema ja neito* (n. 1908)


## Katso myös
* Temperamaalaus
* Naturalismi (taide)

## Lähteet
Paul Draper

**Paul Draper Jr.** (25. lokakuuta 1909 – 20. syyskuuta 1996) oli yhdysvaltalainen steppi-tanssija ja koreografi. 

## Elämä
Paul Draper syntyi Muriel Sandersille ja Paul Draperille Firenzessä, Italiassa 25. lokakuuta 1909. Hänen vanhempansa olivat menneet naimisiin Yhdysvalloissa vuonna 1909 ja olivat muuttaneet sittenpian Italiaan. Hänen vanhempansa erosivat pian heidän muuttaessaan takaisin Yhdysvaltoihin vuonna 1913
Paul pakeni kotoa ollessaan 17-vuotiaana kaivaakseen ojia Woodstockissa, New Yorkissa. Lisäksi hän teki muitakin satunnaisia ​​töitä ympäri New Yorkia. Hän toimi mm. apulaismusiikkikriitikkona ja toimi hetken ohjaaja Arthur Murray -tanssikoulussa. Vuonna 1930 hän otti kuusi step-tanssituntia Tommy Nipin Broadwayn tanssikoulussa. 

Draper kehitti oman tyylinsä tanssia ja hänen sooloesityksissään oli teos *Sonata for Tap Dancer*, joka tanssittiin ilman säestystä. Hän esiintyi huuliharppusoittaja Larry Adlerin kanssa vuosina 1939–1949. Heidän esiintymistensä kohokohta oli heidän versio Gershwinin I Got Rhythmistä, jota kutsutaan "show-stopperiksi". Vuonna 1949 Draperia ja Adleria syytettiin kommunisteiksi ja House Un-American Activities Committeen (HUAC) lisäsi heidät Hollywoodin musta listalle. Molemmat miehet lähtivät Yhdysvalloista vuonna 1951. Adler lähti Englantiin ja Draper meni Geneveen kolmeksi vuodeksi, kunnes palasi jälleen Yhdysvaltoihin.

Draper meni naimisiin balleriina Heidi Vosselerin kanssa 23. kesäkuuta 1941 Rio de Janeirossa.  Vosseler asui hänen kanssaan Euroopassa, kunnes he palasivat Yhdysvaltoihin vuonna 1954. Pariskunnalla oli kolme tytärtä. Heidi kuoli keuhkosyöpään vuonna 1992, jolloin Paul jäi leskeksi. Paul Draper kuoli 20. syyskuuta 1996 kotonaan Woodstockissa New Yorkissa 86-vuotiaana keuhkolaajentumaan.

## Lähteet
Arno Savela

**Arno Aulis Savela** (26. tammikuuta 1935 Heinola – 23. joulukuuta 2016 Helsinki) oli suomalainen arkkitehti, joka suunnitteli uransa aikana etenkin koulurakennuksia. Näihin lukeutui esimerkiksi Martinlaakson koulu, joka oli Suomen ensimmäinen peruskoulun opetussuunnitelman mukaisesti suunniteltu koulurakennus. 

Vuonna 1969 Savela perusti Kaupunkisuunnittelu Oy:n yhdessä Jaakko Salosen, Jaakko Ylisen, Pentti Riihelän ja Aatos Issakaisen kanssa. Yrityksen toimialana oli arkkitehtuuri- ja yhdyskuntasuunnittelu sekä alan teknillis-tieteellinen tutkimus. Yritys laati muun muassa Helsingin maalaiskunnan (nykyisen Vantaan) ensimmäisen yleiskaavan vuosina 1968–1969, Haaga-Vantaan yleissuunnitelman vuonna 1970 sekä Iso-Huopalahden virkistysalueen yleissuunnitelman vuonna 1971. Lisäksi hän työskenteli erinäisten arkkitehtitoimistojen palveluksessa, kuten Arkkitehtitoimisto Salonen-Savela (1964–1969) sekä Arkkitehtitoimisto Salonen-Savela-Ylinen.

## Suunnittelutöitä

* Pohjantie 6, Espoo (1962)
* Kirkonkylän seurakuntatalo, Heinola (1965)
* Krogiuksentie 6, Helsinki (1967)
* Kaartin kasarmin ruokalarakennus, Helsinki (1968)
* Keravan kirjasto (1971, purettu 2011)
* Savion seurakuntatalo, Kerava (1972, purettu 2023)
* Keravan uusi yhteiskoulu (nykyinen Nikkarin koulu, 1973)
* Martinlaakson koulu, Vantaa (1974)
* Rekolan yhteiskoulu, Vantaa (nykyisin Koivukylän koulu, 1975)
* Helsingin toisen lyseon (nykyinen Helsingin kuvataidelukio) muutostyöt (1976)
* Kankaanpään koulukeskus ja kirjasto (1977)
* Ojamon koulu, Lohja (1977, purettu 2021)
* Heinolan kaupungintalo (1980)
* Heinolan valtuustotalo (1981)
* Hyökkälän koulun laajennus, Tuusula (1981, 1989)
* Anttilan koulu, Lohja (nykyinen Laurentius-koulu, Pirjo Kantolan kanssa, 1982)
* Laurentius-sali, Lohja (Pirjo Kantolan kanssa, 1983)
* Hyrylän ostoskeskus, Tuusula (1983, purettu 2023)
* Suomen Yhdyspankin toimitalo, Pori (ns. "Kuparikonttori", 1983)
* Hämeenlinnan lyseon korjaus- ja laajennustyöt (1987–1991)
* Savion koulun laajennus, Kerava (1994)

## Lähteet
Qarjantau

**Qarjantau** (, ) on Tienšanin läntinen reunavuoristo Kazakstanin Türkistanin alueella sekä Uzbekistanin Taškentin alueen rajalla.

Keles- ja Ugomjokien välissä sijaitsevan koillis-lounaissuuntaisen vuorijonon pituus on 85–90 ja leveys 15–20 kilometriä. Korkein kohta on Myñbūlaq (uzbekiksi Mingbuloq, 2&nbsp;828 metriä). Lounaassa Qarjantau laskeutuu Qorachatovin harjanteeksi. Lyhyempiä ja jyrkempiä kaakkoisrinteitä halkovat syvät rotkot. Luoteisrinteiltä saavat alkunsa monet Kelesin sivujoet.

Vuoret ovat muodostuneet etupäässä vulkaanisista kivilajeista, kalkki- ja hiekkakivestä, liuskeesta ja konglomeraatista. Niillä esiintyy paljon karsti-ilmiöitä. Rinteillä kasvaa ruohoa, pensaita, katajia ja villejä hedelmäpuita.

## Lähteet
Edistyspuolue (Yhdysvallat, 1924–1925)

**Edistyspuolue** (, 1924–1925) oli yksi kolmesta samannimisestä eri aikoina toimineesta puolueesta Yhdysvalloissa. Sen perustivat vuoden 1924 presidentinvaaleja varten ihmiset, jotka olivat tyytymättömiä demokraattien ja republikaanien  konservatiivisiin asenteisiin ja ohjelmiin. Edistyspuolueeseen kuului liberaaleja, maalaisliittolaisia, edistyksellisiä republikaaneja, sosialisteja ja työväen edustajia. 

Puolue valitsi presidenttiehdokkaakseen Wisconsinin senaattorin Robert M. La Folletten, joka kuului myös vuoden 1912 edistyspuolueen perustajiin.  Follette oli jo 69-vuotias ja kärsi terveysongelmista. Varaprersidenttiehdokkaana oli Montanan uudistusmielinen demokraattisenaattori Burton K. Wheeler.

Vaalikampanjassaan Edistyspuolue lupasi ”siivota” valtionhallinnon, valvoa luonnonvaroja julkisesti, kansallistaa rautatiet ja alentaa veroja. Se puhui paljon silloisen hallinnmon korruptiosta ja nosti esille myös rotuun liittyvät kysymykset, erityisesti uudelleen vahvistumassa olleen Ku Klux Klanin.

Puolue sai vain noin 17 prosenttia äänistä, eikä se vaikuttanut vaaleihin, joissa presidentti Calvin Coolidge ja republikaanit saivat enemmistön. Edistyspuolue hajosi, kun La Follette kuoli vaaleja seuraavana vuonna.

## Lähteet
Edistyspuolue (Yhdysvallat, 1948)

**Edistyspuolue** (, 1948) oli yksi kolmesta samannimisestä eri aikoina toimineesta puolueesta Yhdysvalloissa. Sen perusti vuoden 1948 presidentinvaaleja varten Henry A. Wallace, joka oli tyytymätön presidentti Harry S. Trumanin demokraattien toimintaan. Toisin kuin vuosien 1912 ja 1924 edistykselliset puolueet, Wallacen puolue keskittyi kampanjassaan ulkopolitiikkaan eikä niinkään maan sisäisten kysymysten ratkaisutapoihin. Se kannatti erityisesti sovittelevampaa politiikkaa Neuvostoliittoa kohtaan. 

Wallace sai yli miljoona suoraa ääntä vuoden 1948 vaaleissa. Wallacen äänet jakautuivat eri osavaltioihin, joten hän ei lopulta saanut yhtään valitsijamiestä.
Puolue  ei osallistunut enää muihin vaaleihin.

## Lähteet
Robert Ylönen

**Robert Ylönen** (11. helmikuuta 1867 Leivonmäki – 14. huhtikuuta 1943 Helsinki) oli suomalainen pappi ja rehtori. Hän toimi myös siirtolaispappina Yhdysvalloissa 1800-luvun lopussa.

Robert Ylönen vihittiin papiksi 1893. Sen jälkeen hän suoritti filosofian kandidatti-tutkinnon vuonna 1900 ja teologian kandidaatti-tutkinnon 1903 Helsingin yliopistossa.

Ylönen toimi ylimääräisenä pappina eri puolilla Suomea vuodesta 1893 ja vuosina 1896-1899 siirtolaispappina Yhdysvalloissa ja samalla Michiganin Hancockissa sijaitsevan Suomi-opiston opettajana 1898-1899. Suomeen palattuaan hän toimi Nurmeksen vt. kirkkoherrana. Vonna 1904 hän siirtyi opettajaksi Lappeenrannan yhteiskouluun, jonka rehtorina hän toimi vuosina 1905-1914. Vuonna 1915 hänet nimitettiin Helsingin suomalaisen lyseon uskonnon ja filosofian alkeiden lehtoriksi, josta hän siirtyi täysinpalvelleena eläkkeelle.

Lappeenrannanssa ollessaan Ylönen toimi kaupunginvaltuustossa ja köyhäinhoitolautakunnassa vuosina 1905-1914.

## Lähteet
Syklameenialdehydi

**Syklameenialdehydi** (C13H18O) on aromaattisiin aldehydeihin kuuluva orgaaninen yhdiste. Yhdistettä käytetään ainesosana hajusteissa.

## Ominaisuudet, valmistus ja käyttö
Huoneenlämpötilassa syklameenialdehydi on kellertävää nestettä, jolla on kukkaismainen syklaameja tai meloneja muistuttava tuoksu. Yhdiste on käytännöllisesti katsoen veteen liukenematonta, mutta liukenee esimerkiksi etanoliin. Syklameenialdehydi on kiraalista, ja sitä käytetään raseemisena seoksena.

Syklameenialdehydin valmistukseen on useita tapoja. Käytetyin on kumina-aldehydin ja propionialdehydin kondensaatiotuotteen pelkistys vedyttämällä. Muita menetelmiä ovat titaanitetrakloridin katalysoima isopropyylibentseenin ja metakroleiinidiasetaatin reaktio tai α-metyylikanelialdehydin pelkistys, reaktio propeenin kanssa ja reaktiotuotteen hapetus aldehydiksi.
:
:

Syklameenialdehydiä käytetään kukkaistuoksuissa tuomaan niihin syklaamien tai kielon tuoksua.

## Lähteet
Troijan naiset (elokuva)

**Troijan naiset** () on vuonna 1971 ensi-iltansa saanut Michális Kakogiánniksen käsikirjoittama ja ohjaama draamaelokuva, jonka pääosissa ovat Katharine Hepburn, Vanessa Redgrave, Geneviève Bujold ja Eiríni Pappá. Elokuva perustuu Euripideen samannimisen antiikin kreikkalaisen tragedian vuonna 1937 julkaistuun Edith Hamiltonin tekemään englanninkieliseen käännökseen.

*Troijan naiset* sai ensi-iltansa Cannesin elokuvajuhlilla toukokuussa 1971, ja se julkaistiin elokuvateattereissa Yhdysvalloissa saman vuoden syksyllä.

## Juoni

Troijan sodan päättymisen jälkeen Troijan naiset – iäkäs kuningatar Hekabe, Andromakhe, Kassandra ja Helena – kokoontuvat tuhotun kaupungin muurien juurelle odottamaan tietoa kohtalostaan, että mihin kreikkalaiskaupunkeihin kukin joutuu sotavankina lähtemään.

## Näyttelijät

## Tuotanto

*Troijan naisien* tuotanto alkoi elokuun lopussa ja päättyi lokakuun alussa vuonna 1970. Elokuva kuvattiin Atienzassa Espanjassa.

## Lähteet

## Aiheesta muualla

*
Lauri Nuutinen (professori)

**Lauri Samuli Nuutinen** (31. elokuuta 1943 Kiuruvesi – 18. lokakuuta 2022 Oulu) oli suomalainen lääkäri, anestesiologian professori ja lääkintöneuvos.

## Henkilöhistoria
Nuutinen syntyi maanviljelijä Vilho Antero Nuutisen ja Aune Hellin Martikaisen perheeseen. Hän avioitui 1966 Marja Leena Mikkolan kanssa. Nuutinen tuli ylioppilaaksi Kiuruveden yhteiskoulusta 1962 ja valmistui lääketieteen lisensiaatiksi 1968. Lääketieteen ja kirurgian tohtoriksi hän väitteli 1976. Nuutinen oli Oulun lääninsairaalan anestesiaosaston apulaislääkäri 1968–1970, Raahen aluesairaalan anestesiaosaston vt. ylilääkäri 1970–1971 ja Oulun yliopistollisen keskussairaalan anestesiaosaston apulaislääkäri 1971–1973 ja osaston ylilääkäri 1978–1992. 

Oulun yliopiston apulaisopettaja Nuutinen oli 1974–1976, anestesiologian dosentti 1977, vs. professori 1976–1977 ja 1985–1986 ja professori 1994–1995. Kuopion yliopiston anestesiologian professorina hän toimi  1992–1994. Nuutinen oli  Oulun yliopistollisen sairaalan anestesiaklinikan ylilääkäri vuodesta 1994 ja Pohjois-Pohjanmaan sairaanhoitopiirin johtajaylilääkäri 1995–2007, samoin kuin vieraileva professori Teksasin yliopistossa Houstonissa 1986–1987. Hänellä oli myös useita asiantuntija- ja luottamustehtäviä. Lääkintöneuvoksen arvonimen Nuutinen sai 2003.

## Julkaisuja
* *The effects of bypass time, furosemide and nitrous oxide on renal function in open heart surgery*, Oulu: Oulun yliopisto, 1976 (väitöskirja)
* *Anestesiologia*, Helsinki: Duodecim, 1995, toim. Lauri Nuutinen muiden kanssa

## Aiheesta muualla
* Professori Lauri Nuutisesta SAY:n uusi kunniajäsen Finnanest (Suomen Anestesiologiyhdistys)

## Lähteet
Henry Patten

**Henry Patten** (s. 6. toukokuuta 1996) on brittiläinen tennispelaaja. Nykyisin enimmäkseen nelinpeliä pelaava Patten on sijoittunut parhaimmillaan ATP-listalla nelinpelissä sijalle 12 elokuussa 2024. Kaksinpelissä hän on ollut korkeimmillaan sijalla 462 syyskuussa 2022.

Ensimmäisen ATP-turnausvoittonsa nelinpelissä Patten saavutti huhtikuussa 2024 Harri Heliövaaran kanssa Marokossa. Toinen voitto tuli Lyonissa Heliövaaran kanssa ja kolmas Wimbledonissa 2024. Lokakuussa 2024 he voittivat Tukholmassa. Tammikuussa 2025 he voittivat toisen Australian avoimet..

## Lähteet

## Aiheesta muualla
* 
*
Veikkausliigan vuoden tulokas

**Vuoden liigatulokas** on Suomen jalkapallon pääsarjan Veikkausliigan parhaalle tulokaspelaajalle vuosittain myönnettävä palkinto. Se on jaettu kaudesta 1995 lähtien. Palkinnosta vastaa Jalkapallon Pelaajayhdistys, ja sen saajan äänestävät liigapelaajat keskuudestaan.

## Palkitut

## Lähteet
Veikkausliigan vuoden maalivahti

**Vuoden liigamaalivahti** on Suomen jalkapallon pääsarjan Veikkausliigan parhaalle maalivahdille vuosittain myönnettävä palkinto. Palkinto on jaettu kaudesta 1999 lähtien. Palkinnosta vastaa liigan kokoama asiantuntijaryhmä.

## Palkitut

## Lähteet
Pimentohämähäkit

**Pimentohämähäkit**  (*Amaurobiidae*) on hämähäkkien heimo.
h
Pimentohämähäkit ovat pieniä ja keskikokoisia hämähäkkejä. Niillä on kahdeksan samanlaista silmää kahdessa kaarevassa rivissä. Monet lajit rakentavat laajoja verkkoja lähelle sademetsien maanpintaa. 

Suomessa tavattuja lajeja:
* Ikkunapimikki *Amaurobius fenestralis*
* Isopimikki *Amaurobius ferox*
* Pohjanpimikki *Arctobius agelenoides*

## Lähteet

## Aiheesta muualla
* UniProt: Taxonomy - Amaurobiidae 
* Global Biodiversity Information Facility (GBIF): Amaurobiidae
Aavehämähäkit

**Aavehämähäkit**  (*Anyphaenidae*) on hämähäkkien heimo.

Aavehämähäkit ovat keskikokoisia tai suuria (4–30 mm) hämähäkkejä. Ne voidaan erottaa muista hämähäkeistä hengitysaukon paikan perusteella. Se sijaitsee vatsan keskiosassa. Aavehämähäkit metsästävät öiseen aikaan, ja päivisin ne piileksivät kehräämässään putkimaisessa suojassa lehtien välissä tai puunkuoren alla. Euroopasta tavataan kuusi lajia, jotka kuuluvat samaan sukuun *Anyphaena*. Suomeen on vakiintunut niistä rummukki eli rummuttajahämähäkki (*Anyphaena accentuata*).

## Lähteet
Syyslaulu (vuoden 1978 albumi)

**Syyslaulu** on säveltäjä Erna Tauron toinen ja laulaja Bo Anderssonin ensimmäinen, marraskuussa 1978 julkaistu studioalbumi. Albumi koottiin Tauron säveltämästä näyttämömusiikista 1960-luvulta alkaen. Tauro levytti Anderssonin kanssa levyn tunnetuimman kappaleen ”Syyslaulu” jo keväällä 1972, jolloin se julkaistiin singlenä. Singleversio eroaa hieman albumiversiosta ja on bonuskappaleena CD-levypainoksessa.

Levy-yhtiö Love Records julkaisi albumin vinyylilevynä ja C-kasettina syksyllä 1978 sekä remasteroituna CD-levynä vuonna 2001. Albumista julkaistiin myös ruotsinkielinen versio *[[Höstvisa (albumi)|Höstvisa]]*, joka julkaistiin myös vinyylilevynä ja C-kasettina vuonna 1978.

## Kappaleet
Kaikki kappaleet säveltänyt Erna Tauro, suomentanut Esko Elstelä ja sovittanut Nacke Johansson, ellei toisin mainita.

; A-puoli 
# 
# 
# 
# 
# 
# 
# 

; B-puoli
# 
# 
# 
# 
# 
# 
# 
+
# 
Lähteet:

## Tekijät
### Muusikot
* Bo Andersson – laulu
* Nacke Johansson – piano, harmonikka
* Unto Haapa-aho ja Pentti Lasanen – puhallinsoittimet
* Heikki Laurila – kitara
* Heikki ”Häkä” Virtanen – basso
* Matti Oiling – lyömäsoittimet
+
* Ulf Hästbackan jousikvartetti – jouset
Lähde:

; Bonuskappaleen muusikot (Jörgen Petersenin orkesteri, 1972)
* Unto Haapa-aho, Reijo Lehtovirta, Esa Pethman ja Hannu Saxelin – puhallinsoittimet
* Heikki Laurila – kitara
* Erkki Seppä – basso
* Christian Schwindt – rummut
Lähde:

### Tuotanto
* Nacke Johansson ja Pekka Aarnio – tuotanto
* Jörgen Petersen – tuotanto (bonuskappale)
* Måns Groundstroem – äänitys, Love Studio, Helsinki, 1978
* Ari Hietala / Saftra – kansi
* Ben Kaila / Saftra – mustavalkoinen valokuva
Lähteet:

## Lähteet
* 

### Viitteet
Hugo von Habermann

**Hugo Joseph Anton von Habermann** ( 14. kesäkuuta 1849 Dilligen – 27. helmikuuta 1929 München) oli saksalainen taidemaalari ja taideopettaja.
## Pienoiselämäkertaa
Von Habermann syntyi ratsuväenupseerin pojaksi. Suku oli aatelinen. Tuleva taiteilija muutti Müncheniin koulupoikana, missä kävi suomalaista lukioita vastaavan koulun. Vanhemmat toivoivat pojastaan juristia, mutta von Habermann opiskeli alaa lähinnä velvollisuudentunnosta. Vapaa-ajallaan hän omistautui todellisille mielenkiinnon kohteilleen, piirtämiselle ja maalaamiselle. 

Von Habermann osallistui Saksan–Ranskan sotaan upseerina. Hän sai tehtäväkseen avustaa taiteilijaa tämän piirtäessä kuvia sotavangeista Ingolstadtissa. Tämän jälkeen hän päätti lopettaa oikeustieteen opiskelun. 

Vuonna 1871, von Habermann kirjoittautui opiskelijaksi Münchenin taideakatemiaan. Siellä häntä opetti hyvän taideopettajan maineessa ollut Karl von Piloty. Opinnot kestivät vuoteen 1879 asti. Vuotta aikaisemmin hän oli jo liittynyt taiteilijaosuuskuntaan.

Yhdessä taiteilijaystäviensä Bruno Piglheinin ja Fritz von Uhden kanssa von Habermann avasi uuden taideopetusta antaneen ateljeen Müncheniin. Valitettavasti ateljee joutui lopettamaan toimintansa kannattamattomana. Hänen elämänsä seuraavat viisi vuotta ovat heikosti dokumentoidut. Viittä vuotta myöhemmin hän murtautui suuren yleisön tietoisuuteen työllään "Konsultointi (Ein Sorgenkind)", jossa huolestunut äiti on lapsensa kanssa lääkärin luona. Teos palkittiin kultamitalilla, vaikka eräiden kriitikoiden mielestä aihe oli epäkiinnostava.  

Vähitellen von Habermannin tyyli alkoi muuttua. Hän alkoi liikkua impressionismista kohti jugendtyyliä. Sen lisäksi hän maalasi niin paljon kuvia alastomista naisvartaloista, että häntä ryhdyttiin kuvaamaan vähemmän mairittelevalla nimellä "lihamaalari". Vähemmän mairittelevasta lisänimestä huolimatta monet Münchenin yläluokkaiset naiset tilasivat häneltä muotokuviaan. 

Sen jälkeen kun von Habermannin oma ateljee oli loppunut opiskelijoiden vähyyteen, hän toimi opettajana  Münchenin taideakatemiassa. Häntä pidettiin hyvänä opettajana. Hän antoi merkittävän panoksen Kroatian maalaustaiteeseen, sillä hänen oppilainaan olivat Miroslav Kraljević ja Josip Račić, jotka perustivat yhdessä muiden kroaattiopiskelijoiden kanssa väljän ryhmän nimeltä  Die Kroatische Schule.

Vuonna 1892 von Habermann oli perustamassa  Müncheninin Secession- yhdistystä. Se halusi irtisanoutua vanhakantaisesta taiteesta.Sen maalaukset olivat saksalaista impressionismia, symbolismia ja jugendia.  Hänet valittiin vuonna 1892 yhdistyksen vara- ja vuonna 1904 puheenjohtajaksi. Yhdistys toimi aina 1930-luvulle, jolloin kansallissosialistit kielsivät sen toiminnan.

Baijerin prinssiregentti Luitpold myönsi von Habermannille professorin arvonimen vuonna 1905. Viimeiset vuotensa von Habermann sairasteli, minkä vuoksi häntä nähtiin julkisuudessa harvoin.
## Lähteet

## Aiheesta muualla
* http://www.pubhist.com/w74953
* http://collection.nationalmuseum.se/sv/artists/artist/22336/
Mäyrälampi

**Mäyrälampi** tai **Mäyrälammi** voi tarkoittaa seuraavia vesistöjä:

## Mäyrälampi
* Mäyrälampi, lampi Hankasalmen Mäyrämäessä
* Mäyrälampi, lampi Heinolassa kirkonkylän lähellä
* Mäyrälampi, lampi Heinolassa Rihun lähellä
* Mäyrälampi, lampi Joutsan Leivonmäellä
* Mäyrälampi, lampi Jyväskylän Vertaalassa
* Mäyrälampi, lampi Keuruulla Suolahden Mäkikylässä
* Mäyrälampi, lampi Äänekosken Suolahdessa

## Mäyrälammi
* Mäyrälammi, lampi Ruoveden Pöllöperällä
* Mäyrälammi, lampi Tammelassa.
Pussihämähäkit

**Pussihämähäkit**  (*Clubionidae*) on hämähäkkien heimo. Siihen kuuluu 55 lajia, jotka jaetaan kolmeen sukuun.

Pussihämähäkit ovat tyypillisesti väriltään vaaleita ja yöaikaan aktiivisia. Niitä tavatan usein puunkuoren alta tai kasvillisuudesta.

## Suomessa tavattuja lajeja
Suomessa on tavattu lukuisia Clubiona-suvun pussihämähäkkejä.
* kiiltopussikki *Clubiona caerulescens*
* kirjopussikki *Clubiona comta*
* vaaleapussikki *Clubiona diversa*
* lehtipussikki *Clubiona frutetorum*
* pensaspussikki *Clubiona germanica*
* dyynipussikki *Clubiona juvenis*
* pohjanpussikki *Clubiona kulczynskii*
* keltapussikki *Clubiona lutescens*
* ruohopussikki *Clubiona neglecta*
* rahkapussikki *Clubiona norvegica*
* puupussikki *Clubiona pallidula*
* ruokopussikki *Clubiona phragmitis*
* niittypussikki *Clubiona reclusa*
* etelänpussikki *Clubiona similis*
* suopussikki *Clubiona stagnatilis*
* havupussikki *Clubiona subsultans*
* pikkupussikki *Clubiona subtilis*
* sammalpussikki *Clubiona trivialis*

## Lähteet
Stryker

**Stryker** voi tarkoittaa seuraavia:

* Stryker, panssaroitu miehistönkuljetusajoneuvo
* Styker Corporation, yhdysvaltalainen terveydenhoitoalan yritys

## Styker-nimisiä henkilöitä

* Homer Stryker (1894–1980), yhdysvaltalainen lääkäri ja ortopedi, Stryker Corporationin perustaja
* Jeff Stryker, oik. *Charles Casper Peyton* (s. 1962), yhdysvaltalainen pornonäyttelijä
* Pat Stryker (s. 1956), yhdysvaltalainen hyväntekijä, poliittinen vaikuttaja, perijätär ja miljardööri
* Ronda Stryker (s. 1954), yhdysvaltalainen yritysjohtaja, hyväntekijä, perijätär ja miljardööri
* Susan Stryker (s. 1961), yhdysvaltalainen sukupuolentutkija, kirjailija ja elokuvantekijä

## Kuvitteellisia henkilöitä

* Kurtis Stryker  fiktiivinen hahmo Mortal Kombat -pelisarjassa.
* William Stryker  Marvel-kustantamon sarjakuvahahmo.
Varpuhämähäkit

**Varpuhämähäkit**  (*Dictynidae*) on hämähäkkien heimo.

Varpuhämähäkit eivät yleensä ole suurempia kuin 5 mm. Ne rakentavat epäsäännöllisen, sotkuisen verkon kasvin latvaan tai lehden pintaan. Euroopassa esiintyy kaikkiaan 70 lajia.

Suomessa on tavattu 17 lajia varpuhämähäkkejä, kuten kanervavarvukki (*Dictyna arundinacea*).

## Lähteet
Karikehämähäkit

**Karikehämähäkit**  (*Hahniidae*) on hämähäkkien heimo.

Karikehämähäkkien vartalon pituus on noin 2 mm. Ne rakentavat vaakasuuntaisen verkon juuri maanpinnan yläpuolelle. Niitä esiintyy metsässä, lähellä vettä tai sammalta. Niitä löytyy usein irtonaisista lehdistä, maanpeitteestä tai pensaiden ja puiden lehdistä. Maailmassa esiintyy noin 347 lajia, joista 26:ta tavataan Euroopassa.

## Suomessa tavattuja lajeja
Suomessa on tavattu kuusi lajia.
* luhtamannukki *Antistea elegans*
* kalvaskonnukki *Cicurina cicur*
* nummimannukki *Hahnia nava*
* kangasmannukki *Hahnia ononidum*
* pikkumannukki *Hahnia pusilla*
* muurahaispesäkki *Mastigusa arietina*

## Lähteet

## Aiheesta muualla
* UniProt: Taxonomy - Hahniidae 
* Global Biodiversity Information Facility (GBIF): Hahniidae
Synderesis

**Synderesis** on skolastisen filosofian termi, jolla ilmaistaan synnynnäistä moraalitietoisuutta, jolla erottaa hyvä ja paha. Sana on varsinaisesti "synteresis" (kreik. συντήρησις, sanasta συντηρεῖν, huolehtia, huolehtia), mutta "synderesis" on yleisin muoto. Termi synderesis löytyy vasta Hieronymukselta, joka käsitellessään Hesekielin kirjan kohtaa 1:4-15, sanoo näyn neljännestä "elävästä olennosta" olevan se, mitä kreikkalaiset kutsuvat nimellä συντήρησις, eli (latinaksi) "scintilla conscientiae", eli omatunnon kipinäksi. Tässä ilmeisesti synderesis ja omatunto (συνείδσις) vastaavat toisiaan. Skolastikot kuitenkin erottelivat termit, omatunto oli hyvän ja pahan tekojen käytännöllinen hahmottaminen; synderesis on niin sanotusti taipumus hyvään ajatuksissa ja teoissa. Tarkka suhde näiden kahden välillä oli kuitenkin kiistanalainen, Tuomas Akvinolainen ja Duns Scotus katsoivat, että molemmat ovat käytännöllisiä syitä, kun taas Bonaventura kaventaa synderesiksen tahdon taipumukseen hyviin tekoihin.

Luterilaisiin tunnustuskirjoihin kuuluva Yksimielisyyden ohje vapaata tahtoa koskevan artiklan täydellisessä selityksessä ilmaisee opillisena kantana, että ihmisen järjellä ja luonnollisella ymmärryksellä on tallessa sammumaisillaan olevan kipinän verran tietoa Jumalan olemassaolosta ja (Room. 1:n mukaan) lain sisällöstä (FC SD II, 9). 

## Lähteet

## Aiheesta muualla
*
Josh Downs

**Joshua Downs** (s. 12. elokuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Downs edustaa NFL-joukkue Indianapolis Coltsia. Ennen NFL-uraansa hän pelasi Pohjois-Carolinan yliopiston joukkueessa. Colts varasi hänet kolmannella kierroksella 79. varausvuorolla . Toukokuussa 2023 Downs teki Coltsin kanssa nelivuotisen ja yhteensä 5,594 miljoonan dollarin arvoisen tulokassopimuksen. Downs on pelannut 31 NFL:n runkosarjan ottelua. Näissä otteluissa hänellä on 140 kiinniottoa. Näillä kiinniotoilla hänellä on 1 574 kiinniottojaardia ja seitsemän kiinniotolla tehtyä touchdownia. Hän on edennyt juoksemalla 12 jaardia. Tilastot päivitetty kauden 2024 jälkeen.

## Lähteet
Svanberga

**Svenberga** on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 585 asukasta vuoden 2023 lopussa.

## Lähteet

## Aiheesta muualla
Lyhtyhämähäkit

**Lyhtyhämähäkit**  (*Liocranidae*) on hämähäkkien heimo.

Lyhtyhämähäkit kuuluivat aiemmin pussihämähäkkien heimoon, mutta nykyään niitä pidetään erillisenä heimona. Nekin ovat vapaasti metsästäviä ja yöaktiivisia, mutta eivät rakenna suojapussia päiväksi. Sen sijaan ne piileksivät esimerkiksi kivien alla. Jotkut tämän heimon lajit elävät symbioosissa muurahaisten ja termiittien kanssa. Euroopassa esiintyy noin 50 lajia.

Suomessa on tavattu kahdeksan lajia lyhtyhämähäkkejä.
* ruskolyhdykki *Agroeca brunnea*
* kuparilyhdykki *Agroeca cuprea*
* rahkalyhdykki *Agroeca dentigera*
* kangaslyhdykki *Agroeca proxima*
* lehtolyhdykki *Apostenus fuscus*
* raitalyhdykki *Liocranoeca striata*
* nummilyhdykki *Scotina gracilipes*
* rämelyhdykki *Scotina palliardii*

## Lähteet
Östhamra

**Östhamra** on asuinalue Norrtäljen kunnassa Tukholman läänissä Upplannin historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Norrtäljen kanssa.

## Lähteet

## Aiheesta muualla
Stryker (terveydenhuoltoalan yritys)

**Stryker** on yhdysvaltalainen terveydenhuoltoalan yritys. Sen on perustanut ortopedi Homer Stryker Kalamazoosta, Michiganista. Hän huomasi, että tietyt lääketieteelliset tuotteet eivät täyttäneet hänen potilaidensa tarpeita ja hän päätti kehittää uusia. Kun kiinnostus näihin tuotteisiin kasvoi, Stryker perusti yrityksen vuonna 1941 valmistaakseen niitä.

## Lähteet
Cedric Tillman

**Cedric Jashon Tillman** (s. 19. huhtikuuta 2000 Natchez, Mississippi, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Tillman edustaa NFL-joukkue Cleveland Brownsia. Ennen NFL-uraansa hän pelasi Tennesseen yliopiston joukkueessa. Browns varasi hänet kolmannella kierroksella 74. varausvuorolla . Toukokuussa 2023 Tillman teki Brownsin kanssa nelivuotisen tulokassopimuksen. Tillman on pelannut 25 NFL:n runkosarjan ottelua. Näissä otteluissa hänellä on 50 kiinniottoa, 563 kiinniottojaardia ja kolme kiinniotolla tehtyä touchdownia. Hän on edennyt juoksemalla kolme jaardia. Tilastot päivitetty kauden 2024 jälkeen. 

## Lähteet
David Sacks

**David Sacks** (s. 25. toukokuuta 1972 Kapkaupunki) on yhdysvaltalainen liikemies ja sijoittaja.

Sacks syntyi juutalaiseen perheeseen Etelä-Afrikassa ja muutti 5-vuotiaana perheineen Yhdysvaltoihin. Hän sai *Bachelor of Arts* -oppiarvon taloustieteessä Stanfordin yliopistosta vuonna 1994. Hän väitteli oikeustieteen tohtoriksi Chicagon yliopiston lakikoulusta vuonna 1998. Sacks aloitti vuonna 1999 uransa Confinityssa, josta myöhemmin tuli PayPal. Hän oli sen ensimmäinen tuotejohtaja ja sitten operatiivinen pääjohtaja.

Sacks perusti vuonna 2008 yhtiöiden yhteisöverkostoksi tarkoitetun Yammer-palvelun, jonka Microsoft osti heinäkuussa 2012. Hän oli mukana perustamassa teknologian alaan keskittynyttä Craft Ventures -sijoitusyhtiötä. Hän on toiminut johtavissa asemissa myös muun muassa Zenefits-ohjelmistoyhtiössä. Sacks on pitkäaikainen Bitcoinin, muiden kryptovaluuttojen ja hajautettujen finanssipalveluiden puolestapuhuja. Hän on yksi *All In* -podcastin juontajista.

5. joulukuuta 2024 Donald Trump ilmoitti valinneensa Sacksin Valkoisen talon “tekoäly- ja kryptotsaarin” asemaan.

## Lähteet
Trump (suku)

**Trump** on yhdysvaltalainen liikemies- ja poliitikkosuku, johon kuuluu muun muassa Yhdysvaltain 45. ja 47. presidentti Donald Trump.

## Jäseniä

Trumpin suvun patriarkka oli saksalaisten siirtolaisten perheeseen New Yorkissa vuonna 1905 syntynyt Fred Trump (k. 1999). Hänestä tuli merkittävä rakennuttaja, joka vaurastui toisen maailmansodan jälkeen rakennuttamalla yli 27&nbsp;000 pienituloisten ja keskituloisten kerros- ja rivitaloasuntoa Brooklyniin ja Queensiin.

Fred Trump ja Mary Anne MacLeod (1936–2000) saivat viisi lasta. Donald Trump (s. 1946) jatkoi isänsä työtä liikemiehenä. Siirryttyään politiikkaan 2010-luvulla hän nousi Yhdysvaltain 45. ja 47. presidentiksi. Trumpien muita lapsia ovat:

* Maryanne (1937–2023, juristi, yksi lapsi)
* Fred Jr. (1938–1981, kaksi lasta, ei halunnut perheyrityksen johtoon)
* Elizabeth (s. 1942, ei lapsia)
* Robert (1948–2020, ei lapsia, työskenteli perheyrityksessä).

Donald Trumpilla on kolmen vaimonsa, tšekkosslovakialaissyntyisen Ivana Trumpin (1949–2022), Marla Maplesin (s. 1963) ja slovenialaissyntyisen Melania Trumpin  (s. 1970) kanssa yhteensä viisi lasta:

* Donald Jr. (s. 1977)
* Ivanka (s. 1981)
* Eric (s. 1984)
* Tiffany (s. 1993)
* Barron (s. 2006).

Ivanka Trump on liikenainen, joka toimi presidentti Trumpin neuvonantajana tämän ensimmäisellä kaudella. Donald Trump Jr. ja Eric Trump työskentelevät Trump Organizationin johtotehtävissä.

Donald Jr.:lla on viisi lasta, Ivankalla kolme lasta ja Ericillä kaksi lasta.

## Lähteet
Hämähäkinsyöjät

**Hämähäkinsyöjät**  (*Mimetidae*) on hämähäkkien heimo.

Aikuiset hämähäkinsyöjät ovat  2,4–4 mm pitkiä, ja niillä on kahdeksan silmää. Heimoon kuuluu sekä lyhyt- että pitkäjalkaisia lajeja.

Hämähäkinsyöjät saalistavat toisia hämähäkkejä ravistamalla niiden verkkoa, jolloin uhri luulee saaneensa saaliin. Se kävelee hakemaan saalistaan, mutta joutuukin saalistajan uhriksi. 

Suomessa on tavattu kolme lajia hämähäkinsyöjiä.
* soikkopedokki *Ero cambridgei*
* pallopedokki *Ero furcata*
* kyhmypedokki *Ero tuberculata*

## Lähteet

## Aiheesta muualla
* UniProt: Taxonomy - Mimetidae (family) 
* BugGuide: Family Mimetidae - Pirate spiders 
* Spiderbytes: Pirate spiders
S/S Blidösund

**S/S ''Blidösund*** on [[Ruotsi|ruotsalainen]] höyrylaiva, joka rakennettiin [[Eriksberg]]in telakalla Göteborgissa ja laskettiin vesille vuonna 1911. Taustalla oli [[Blidö]]n asukkaiden tyytymättömyys [[Waxholmsbolaget]]in monopoliin Tukholman saaristoliikenteessä ja huonoihin yhteyksiin. He perustivat osakeyhtiön ja rakennuttivat *Blidösundin*. Lisäksi he pyrkivät fyysisesti estämään Waxholmsbolagetin alusten kiinnittymisen laitureihin ja [[buuaus|buuasivat]] ohikulkeville Waxholmsbolagetin aluksille. Alkoi kova kilpailu, joka laski molempien yhtiöiden hintoja. Parin vuoden kuluttua ne pääsivät sopuun yhteisestä tariffista, mutta edelleen osa majatalojen pitäjistä ja liikkeenharjoittajista Blidössä kieltäytyi palvelemasta Waxholmsbolagetilla saapuneita matkailijoita. Nykyisin S/S *Blidösund'' tekee kesäisin illallisristeilyitä Tukholmasta käsin.
## Kuvia

SS Blidösund 1916.jpg|Alus vuonna 1916
Blidösund July 2017 09.jpg|Lämmittäjä työssään
Blidösund June 2017 10.jpg|Ruokasali


## Lähteet

## Aiheesta muualla
Hästängen och Mora

**Hästängen och Mora** on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 740 asukasta vuoden 2023 lopussa.

## Lähteet

## Aiheesta muualla
Anders Carl Rutström

**Anders Carl Rutström** (1721–1772), oli Ruotsin kirkon pappi, joka tunnetaan uskonnollisten liikkeiden historiassa yhtenä ruotsalaisen herrnhutilaisuuden merkittävimmistä johtajista ja poliittisessa elämässä hattupuolueen kiihkeänä kannattajana. Rutström vihittiin papiksi vuonna 1745. Hän oli suosittu saarnaaja ja hänen kirjoittamiaan hengellisiä lauluja julkaistiin Kööpenhaminassa vuonna 1778 painetussa kokoelmassa ”Sions nya sånger”.

Rutströmin poika oli tieteilijä Carl Birger Rutström ja tytär kirjailija Carolina Weltzin.

## Lähteet
Coriolanus (elokuva)

**Coriolanus** on vuonna 2011 ensi-iltansa saanut Ralph Fiennesin ohjaama brittiläinen sotadraamaelokuva, jonka nimiroolia Fiennes myös näyttelee. Elokuvan muissa osissa ovat Gerard Butler, Vanessa Redgrave, Brian Cox, Jessica Chastain ja James Nesbitt. Elokuva on Fiennesin esikoisohjaus.

William Shakespearen samannimiseen tragediaan perustuva *Coriolanus* sai ensi-iltansa vuoden 2011 Berliinin elokuvajuhlilla ja kilpaili pääkilpailusarjassa, jossa se oli ehdolla parhaan elokuvan Kultaisen karhun saajaksi.

## Juoni

Nykyaikaan sijoittuvassa elokuvassa Caius Martius Coriolanus (Ralph Fiennes) on voitokas sotasankari, joka poliitikkona on kuitenkin vain kohtalainen. Kun hän tavoittelee konsulin asemaa, hän joutuu kansan epäsuosioon. Hänet karkotetaan Roomasta, ja katkera Coriolanus alkaa vannoa kostoa kaupungille. Hän liittoutuu vihollisensa Tullus Aufidiuksen (Gerard Butler) kanssa toteuttaakseen kostosuunnitelmansa.

## Näyttelijät

## Tuotanto

### Kuvaukset

*Coriolanus* kuvattiin Belgradissa Serbiassa.

## Ensi-ilta ja vastaanotto

*Coriolanus* sai ensi-iltansa Berliinin elokuvajuhlilla 14. helmikuuta 2011, ja se julkaistiin elokuvateattereissa Isossa-Britanniassa 20. tammikuuta 2012. Elokuva tuotti maailmanlaajuisesti 2,4 miljoonan dollarin lipputulot.

*Coriolanus* on saanut sekä kriitikoilta että katsojilta myönteisiä arvioita. Rotten Tomatoes -sivuston mukaan 92 prosenttia kriitikoista on antanut elokuvalle myönteisen arvosanan 7,4/10 keskiarvolla. Keräys perustuu 153 arviointiin, joista 140 on ”tuoreita” ja 13 ”mätiä”. Yli 10 000 käyttäjästä 58 prosenttia on antanut elokuvalle myönteisen arvosanan 3,3/5 keskiarvolla. Metacritic-sivuston mukaan 32 arvostelun perusteella elokuva on saanut 79 pistettä sadasta mahdollisesta. Metacriticin 75 käyttäjää on antanut elokuvalle keskiarvon 6,9/10.

Ralph Fiennes oli ehdolla Bafta-palkinnon saajaksi kategoriassa paras brittiläinen käsikirjoittaja-, ohjaaja- tai tuottajatulokas vuoden 2012 gaalassa. Näyttelijöistä Vanessa Redgrave palkittiin roolisuorituksestaan parhaan naissivuosan BIFA-palkinnolla vuoden 2011 gaalassa.

## Lähteet

## Aiheesta muualla

*
Hal Finney

**Hal Finney** (4. toukokuuta 1956 – 28. elokuuta 2014) oli yhdysvaltalainen tietojenkäsittelytieteilijä, kryptografi ja libertaari. Hän otti vastaan historian ensimmäisen bitcoin-siirron Satoshi Nakamotolta tammikuussa 2009.

Finney oli 1990-luvulla kehittämässä PGP-järjestelmää. Hän oli tuolloin tunnettu vaikuttaja cypherpunk-yhteisössä. Myöhemmin hänestä tuli yksi ensimmäisistä ohjelmoijista, jotka työskentelivät bitcoinin avoimen lähdekoodin parissa. Finney oli digitaalisen yksityisyyden puolestapuhuja. Hänellä todettiin ALS-tauti vuonna 2009, mutta hän jatkoi koodaamista ohjelmistolla, joka seurasi hänen silmiensä liikkeitä. Alcor Life Extension Foundation syväjäädytti hänen ruumiinsa.

## Lähteet
Ålands Näringsliv

**Ålands Näringsliv** on Ahvenanmaan suurin yritystenvälinen organisaatio. Ålands Näringsliv perustettiin vuonna 2011 kun Ahvenanmaan kauppakamari, Ahvenanmaan kauppaorganisaatio ja työnantajajärjestö yhdistyivät. Ålands Näringsliv on osa kauppakamariverkostoa, josta löytyy 19 muuta suomalaista kamaria. Vuoden 2023 lopussa Ålands Näringslivillä oli noin 470 jäsentä, jotka vastasivat yhteensä noin 80 prosentista Ahvenanmaan yksityisistä työpaikoista.

Organisaation visio on vauras Ahvenanmaa ja EU, joka tarjoaa kansalaisilleen parhaan mahdollisen elinympäristön.

## Kaupankäynti Ahvenanmaalla
Ahvenanmaa kuuluu Euroopan unioniin ja EU:n tulliunioniin, mutta ei EU:n veroalueeseen. Näin ollen Ahvenanmaan ja muun Suomen, sekä muiden Euroopan unionin maiden välillä on veroraja, ja tavaroiden kauppa on tuontia ja vientiä. Tästä syystä Ahvenanmaan ja Manner-Suomen välinen tavaroiden kauppa tapahtuu ilman arvonlisäveroa.

## Organisaatio
Yhdistyksen korkein päättävä elin on *medlemsmötet*, joka valitsee hallituksen. Hallitus puolestaan valitsee toimitusjohtajan. Ålands Näringslivin nykyinen toimitusjohtaja (2025) on Susanne Olofsson. Yhdistyksen toimisto sijaitsee Maarianhaminassa.

## Lähteet
Jaxon Smith-Njigba

**Jaxon Smith-Njigba** (s. 14. helmikuuta 2002 Nacogdoches, Teksas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Smith-Njigba edustaa NFL-joukkue Seattle Seahawksia. Ennen NFL-uraansa hän pelasi Ohion osavaltionyliopiston joukkueessa. Seahawks varasi hänet ensimmäisellä kierroksella 20. varausvuorolla . Toukokuussa 2023 Smith-Njiggba teki Seahawksin kanssa nelivuotisen ja noin 14,4 miljoonan dollarin arvoisen tulokassopimuksen. Smith-Njigba on pelannut 34 NFL:n runkosarjan ottelua. Näissä otteluissa hänellä on 163 kiinniottoa, 1 758 kiinniottojaardia ja kymmenen kiinniotolla tehtyä touchdownia. Hän on edennyt juoksemalla 26 jaardia. Tilastot päivitetty kauden 2024 jälkeen.

## Lähteet
Carl Vettervik

**Carl Gustav Mikonpoika Vettervik** (s. 21. marraskuuta 1829 Mellilä – ?) oli 1800-luvulla elänyt suomalainen rakennusmestari. Hän suunnitteli vuonna 1845 valmistuneen Virttaan kirkon.

Geni.comin mukaan Vettervik syntyi Mellilässä. Hänen vanhempansa olivat Mikko Mikonpoika ja Eeva Abrahamintytär Salin. Alastarolla Virttaan kylässä sijaitseva kirkko on tiettävästi ainut hänen nimissään oleva suunnittelutyö.

## Lähteet
Martti Malmi

**Martti Malmi** (s. marraskuu 1988) on suomalainen ohjelmoija. Hän kuului ensimmäisiin bitcoinin kehittäjiin. Hän aloitti yhteistyön bitcoinin lanseeranneen Satoshi Nakamoton kanssa vuonna 2009. Hän teki samana vuonna historian ensimmäisen bitcoinin vaihdon viralliseen valuuttaan. Hal Finney ennätti kuitenkin kokeilla bitcoinia jo häntä aiemmin. 

Malmi varttui Espoossa ja opiskeli tietotekniikkaa Aalto-yliopistossa. Hän alkoi kehittää bitcoinin avointa lähdekoodia Satoshi Nakamoton kanssa vuonna 2009. Hän ylläpiti Bitcoin.org-verkkosivustoa ja perusti Bitcoin Talk -keskustelupalstan. Malmi suhtautui kielteisesti ajatukseen valtiosta valuutan ylläpitäjänä ja riippuvuuteen pankeista rahansiirtojen yhteydesä. Vuonna 2010 hän perusti bitcoinien vaihtamista varten alustan, jonka hän kuitenkin lakkautti myöhemmin. Vuonna 2011 Malmi myi suurimman osan silloisista bitcoineistaan ja osti rahoilla asunnon. Hän lopetti bitcoinin aktiivisen kehittämisen Satoshi Nakamoton vetäydyttyä hankkeen kehittelystä.

Vuosina 2014–2018 Malmi oli startup-yritys Monin työntekijä. Hän perusti vuonna 2014 Identifi-palvelun puhelimen osoitekirjaksi ja luottamusverkoksi. Vuonna 2018 Malmin palkkasi yhdysvaltalainen startup-yritys Era. Malmi on muun muassa kehittänyt Nostr-nimistä hajautettua yhteisöpalvelua, johon hän sai rahoitusta Jack Dorseyn tukemalta säätiöltä. Malmi on yksi henkilöistä, joiden on toisinaan väitetty olleen tunnistamattomaksi jäänyt Satoshi Nakamoto.

## Lähteet